TV7 JERUUSALEMMA UUDISED
Tänased teemad -
Prantsusmaa võib tunnustada Palestiina riiki
ÜRO tunnustas Iisraeli kodanikerühmitust
ISIS lõikab kasu naftaärist Türgiga
Suur osa Lääne abist läheb terroristide peredele
Neljandik Iisraeli juute kardab uut holokausti
TV7 Jeruusalemma Uudistest - Shalom!
The Jerusalem Posti teatel
kavatseb Prantsusmaa Palestiina riiki tunnustada,
kui Prantsusmaa pürgimused
Iisraeli ja palestiinlaste vahelise ummiku lahendamiseks nurjuvad.
Prantsusmaa välisminister Fabius ütles eelmine nädal,
et Pratsusmaa hakkab lähinädalail ette valmistama
rahvusvahelist konverentsi,
kus lisaks Iisraelile ja palestiinlastele osaleksid ka
nende olulisismad kahe riigi lahendust taotlevad partnerid ameeriklased,
eurooplased ja araablased.
Fabiusi sõnul on Prantsusmaal ÜRO alalise liikmena kohus
püüda jätkata jõupingutusi kahe riigi lahenduse saavutamiseks.
Iisraeli Rahvusuudiste ehk Arutz Sheva teatel
Prantsusmaa ettepanek pahandas Iisraeli.
Poliitametnikud imestasid, kas Prantsusmaa teeb ettepaneku
rahvusvaheliseks konverentsiks ka ISISega pärast seda,
kui see Prantsusmaal terrorismi relvastas ja levitas.
Ka USA kahtles konverentsis. USA ametlik ja selge seisukoht on,
et Iisraeli ja palestiinlaste konflikt tuleb lahendada
ühepoolsete aktsioonide asemel otseste kahepoolsete kõnelustega.
Israel Hayomi teatel tunnustas ÜRO 3-aastase vastupanu järel
Iisraeli kodanikeühendust otsimis- ja päästeteenistust Zaka.
ÜRO sõltumatute organisatsioonide komisjon andis Zakale ÜROs
ühehäälselt ametliku, nõustava staatuse,
mis võimaldab osaleda
sellistele ühendustele avatud ÜRO aruteludel ja konverentsidel.
Iisraeli ÜRO suursaadiku Danoni sõnul sai Zaka teenitud staatuse
ja tegemist on Iisraeli diplomaatia olulise võiduga.
Danoni sõnul esindab Zaka Iisraeli moraaliväärtusi
ning ÜRO tunnustus on selle otsustav tõend maailmale.
Zaka rajaja ja esimehe Yehuda Meshi Zahavi sõnul
on tunnustus suur au Iisraeli riigile
ning ka ühendusele ja selle vabatahtlikele eriti seetõttu,
et ÜRO tunnustab ja hindab Zaka unikaalset ja püha missiooni
usust, rassist või haridusest hoolimata.
The Jerusalem Posti teatel ütles Iisraeli kaitseminister Ya'alon,
et ISIS lõikab juba pikemat aega kasu naftamüügist Türgile.
Eelmisel nädalal Kreekas viibinud Ya'alon ütles Ateenas,
et Türgi valitsus peaks otsustama,
kas tahab terrorismivastases sõjas mingit koostööd teha või mitte.
Seni polevat seda toimunud.
Türgi president Erdogan tunneb huvi
suhete parandamise vastu Iisraeliga.
Ya'aloni sõnul lubab Türgi džihadiste Euroopast Süüriasse ja tagasi
ning lisaks võõrustab Türgi Istanbulis endiselt
Hamasi välisterroristide vahendajaid.
Kui kogu mainitud tegevus lõpeb ja Türgi uuendab suhted Iisraeliga
võiks Türgi Ya'aloni sõnul kuuluda
Iisraeli, Kreeka, Küprose ja teiste terrorismiga võitlevate maade hulka,
kellel on tõelised sihid.
Ya'aloni sõnul huvitub Türgi viimasel ajal leppimisest Iisraeliga
eelkõige Vahemere idaosa gaasi tõttu,
mida Türgi tahaks oma maa kaudu Euroopasse juhtida.
Kreeka, Iisrael ja Küpros pidasid esimese kolmepoolse ühiskohtumise,
et arutada ühiseid energia- ja julgeolekuküsimusi,
mille raames on sündimas Vahemere idaosa kolmiku liit,
mis ehitub regioonist viimastel kümnenditel leitud
rikkalikele maagaasivarudele.
Türgi ja Iisraeli suhted halvenesid kuue aasta eest,
kui Iisraeli Gaza blokaadi murdma suundunud Mavi Marmara laeval
tapeti kümme aktivisti, kes ründasid laevale tõusnud Iisraeli eriüksuslasi.
Israel Hayomi teatel jagab Palestiina omavalitsus igal aastal
terroristide peredele autasuks ca 75 miljonit dollarit.
Iisraeli asevälisministri Hotovely sõnul
on summa ca 20% lääneriikide
ja nende erinevate rühmituste vahendatud annetustest PO-le.
Hotovely sõnul tegutses PO aastail 2012-2013
mingi läbipaistvuse põhjal,
kuid muutis reegleid 2014. a ja kandis rahad üle
Palestiina Vabastusorganisatsiooni PLO annetuste varjus,
et neid oleks raskem jälitada.
Maailmapanga teatel sai PO aastail 1993-2013 välisabi
21,7 miljardit dollarit.
Hotovely sõnul on summa elaniku kohta palju suurem
kui üheski teises maailma riigis,
mille igaaastased abirahad on keskmiselt 800 miljonit dollarit.
Palestiinlased saavad rohkem rahalist abi elaniku kohta
kui näiteks süürlased.
Hotovely kavatses esitleda antud arve Euroopa ametnikele
ja nõuda doonormaadelt rahakasutuse jälgimist ning tagamist,
et neid ei kasutata terrorismiks või selle õhutamiseks.
Israel Hayomi teatel kardab neljandik iisraellasi uut holokausti,
nagu näitab Maailma Sionistliku Ühenduse arvamusküsitlus.
Ligi 60% kardab välismaale reisida.
25% neist kardab üldse reisida
ja 30% sõnul on hirm kasvanud viimase aastaga.
Naiste osakaal reisikartlike seas on veidi suurem.
Hirmu tõttu on rohkem kui kaks kolmandikku Iisraeli juutidest
hakanud välismaal viibides varjama oma Iisraeli või juudi identiteeti
ja veidi vähem kui pooled neist hakkasid seda tegema mullu.
Murettekitav 25 % juute ütleb,
et kardab uut holokausti juutide vastu
ja isegi 24 % juute peab võimalikuks,
et juudiriik lakkab olemast.
Ligi 70 % vastanuist muretseb juudikogukondade pärast välismaal
ja enamik neist usub,
et Euroopa valitsused ei võitle piisavalt antisemitismiga
ja rohkem kui 10 % sõnul
ei tee need riigid antisemitismi tõrjumiseks midagi.
39 % vastanute meelest
peaksid Euroopa juudid Iisraeli kolima.
Siiski rõhutas üle 40 % küsitletuist,
et mõistab juutide elu jätkumist Euroopas
näiteks majanduslikel ja sotsiaalsetel põhjustel.
Need olid meie tänased uudised. Shalom ja kohtumiseni!
Tõlge: Monika Jaaguri